钦定古今图书集成/明伦汇编/氏族典/第146卷 > 孙小
## 钦定古今图书集成/明伦汇编/氏族典/第146卷 > 孙小

按《魏书孙小传》，“小字茂翘，咸阳石安人。父瓒，为赫连
屈丐所杀，小没入宫刑。会魏平统万，遂徙平城，内侍
东宫，以聪识有智略称。未几，转西台中散。每从征伐，
屡有战功。世祖幸瓜步，虑有北寇之虞，乃加小左卫
将军，赐爵泥阳子，除留台将军。车驾还都，迁给事中，
绾太仆曹，转领驾部。课理有方，畜牧蕃息。出为冠军”
将军、并州刺史，进爵中都侯，迁冀州刺史。所在清约，
当时牧伯无能及也。